भजनी नगरपालिका
भजनी-त्रिशक्ति नगरपालिका नेपालको सुदूर-पश्चिमाञ्चल विकास क्षेत्र अन्तर्गत सेती अञ्चलमा पर्ने कैलाली जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा कैलाली जिल्लामा खैलाड, भजनी र लालवोझी यी ३ गाउँ विकास समितिहरूलाई समेटेर भजनी-त्रिशक्ति नगरपालिका घोषणा गरिएको हो। भजनी-त्रिशक्ति नगरपालिकाको केन्द्र साविकको भजनी गाविसको वडा नं-३ मा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।

जनसङ्ख्या
भजनी-त्रिशक्ति नगरपालिका साविकका खैलाड, भजनी र लालवोझी गाविसहरू मिलेर बनेको हो। त्यसैले राष्ट्रिय जनगणना २०६८ अनुसार यी ३ गाविसहरूको जनसङ्ख्यालाई जोड्दा भजनी-त्रिशक्ति नगरपालिकाको कूल जनसङ्ख्या ३८,१४९ हुन्छ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, कैलाली

यो पनि हेर्नुहोस्
नेपालको क्षेत्रीय वर्गीकरण

२०७१ मंसिर १६ मा घोषित नगरपालिकाहरू
कैलाली जिल्लाका नगरपालिकाहरू
नेपालका नगरपालिकाहरू
सुदूरपश्चिम प्रदेशका नगरपालिकाहरू‎